Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Raamattu on hyvin selvä.
Jumalalla on valta kaataa ylpeät maahan.
Näimme sen Nebukadnessarin elämässä.
Kysymys kuuluu, - ottavatko ihmiset opikseen -
muiden elämästä ja todistuksesta.
Onko sinulla niin hyvä ymmärrys, -
että kun näet Jumalan toimivan jonkun elämässä tietyllä tavalla -
eli alentavan tai ylentävän ihmisen, erotatko, mitä sellaista tämä tekee, -
mikä saa Jumalan siunaamaan tai kurittamaan tätä?
Oletko kyllin viisas tekemään asioita, jotka tuovat siunauksen elämääsi?
Vai ajatteletko näin: "Jumala siunaa ihmisiä, -
kun he tekevät tiettyjä asioita, mutta minä en aio tehdä niitä"?
"Minä teen toisin ja odotan Jumalan siunaavan minua." Se on tyhmää.
Neuvoni onkin, että meidän täytyy lakata olemasta tyhmiä.
Meidän täytyy ymmärtää, -
etteivät Jumalan Raamatussa ilmoittamat periaatteet ole vaikeita.
Ne ovat selviä, ja ne toistuvat yhä uudelleen Raamatun lehdillä, -
jotta voimme hyödyntää niitä ja saada siunauksen elämässämme.
Ja sitten Jumalan siunausten vastaanottajina -
voimme tuoda Hänelle kiitoksen ja kunnian -
sekä todistaa, miten ihmeellinen Jumalamme on.
Ikävä kyllä ihmiset ovat hitaita tekemään näitä asioita.
Ota esiin Raamattusi ja katso kanssani Danielin lukua 5.
Danielin kirjan luku 5.
Tässä katkelmassa on ilmestystietoa.
Kuninkaalle ilmoitettu tieto tuo tuomion.
Näemme katkelmasta, -
että Jumala jatkuvasti tuomitsee ihmisten valtakuntia.
Hän vastustaa ihmisten valtakuntia. Hän on oman valtakuntansa puolella.
Ole siis niin viisas, että rakennat Hänen valtakuntaansa etkä omaasi.
Näemme usein, että Jumala antaa ihmisten rakentaa asioita -
ja tehdä niistä korkeita, ja sitten Hän tulee ja tuhoaa ne.
Älä ole sellainen ihminen, -
joka toimii vastoin Jumalan asioita.
Viidennessä luvussa on mies, joka toimi juuri niin.
Hän toimi niin, sillä hän oli ylpeä.
Avaa kanssani Danielin kirjan luku 5.
Danielin kirjan luku 5.
Muista eräs asia. Näimme juuri Nebukadnessarin sanovan, -
että Jumalalla on valta nöyryyttää ylpeät.
Ja mitä tapahtuu? Katso luvun 5 jaetta 1.
Mainitsen vielä jotain. Olen tehnyt tutkimusta.
Olen kysynyt asiaa parhailta tutkijoilta.
Olen lukenut heidän teoksiaan ja historiankirjoja.
Tutkijoista valtaosa on sitä mieltä, että on kulunut noin 20 vuotta -
siitä, mihin neljäs luku loppui, kun nyt olemme viidennen luvun alussa.
Vaikka se on totta historiallisesti, -
Jumalan Sanassa ne tulevat heti peräjälkeen.
Sillä halutaan osoittaa asioiden välinen suhde ja opettaa jotain.
Jumala ilmoitti totuuden, ja Nebukadnessar sanoi sen ääneen.
Kun ihminen puhuu julki Jumalan totuutta, tapahtuu jotain suurta.
Hän sanoi: "Jumalan kädessä", mikä tarkoittaa, että Hänellä on valta -
nöyryyttää ja syöstä maahan ylpeät.
Ottiko tämä henkilö sen opikseen ja kuka hän oli? Dan. 5:1.
"Kuningas Belsassar laittoi suuret pidot [juhlat, kestit] -
tuhannelle ylimyksellensä, -
ja hän joi viiniä näiden tuhannen edessä."
Kuninkaan seurassa oli paljon ihmisiä, tuhat henkilöä.
Ja mitä hän teki? Hän antoi heille viiniä ja joi sitä heidän edessään.
Sillä hän halusi sanoa: "Katsokaa, miten suuri minä olen."
"Olen niin vauras, että annan teille kaikille viiniä ja juon sitä itsekin."
Huomaa, miten teksti etenee, jae 2.
"Kun viini oli makeimmillaan [Belsassarin sydän oli täynnä viiniä -
tai viinin vaikutusta.]"
Hasideilla on sanonta, joka kuuluu näin: -
"Nichnas jajin, jatsa sod."
Se tarkoittaa: "Kun viini menee sisään, salaisuus tulee ulos."
Jotkin asiat pidämme omana tietonamme.
Emme halua ihmisten tietävän niistä.
Viinillä ja alkoholilla yleensä on tapana tuoda ne asiat ulos.
Asiat, joista olisi paras olla hiljaa.
Tässä sanotaan, että kun hän joi ja hänen sydämensä täyttyi viinillä, -
"käski Belsassar tuoda ne kulta- ja hopea-astiat, -
jotka hänen isänsä Nebukadnessar oli ottanut -
Jerusalemin temppelistä, -
että kuningas ja hänen ylimyksensä, -
hänen puolisonsa ja sivuvaimonsa joisivat niistä."
Kuninkaalla oli siis suuret pidot. Hän joi viiniä.
Viinin vaikutus sai hänet tekemään jotain.
Muistamaan, että hänen isänsä Nebukadnessar -
oli tuhonnut Jerusalemin temppelin.
Sitä ennen hän oli ottanut sieltä astioita ja tuonut ne Baabeliin.
Nyt ne olivat hänen jumalansa temppelissä.
Nyt sukupolvi, 20 vuotta myöhemmin -
vallassa on hänen poikansa.
On pohdittu, oliko hän poika kirjaimellisesti. Emme takerru siihen.
Joka tapauksessa viinin vaikutuksesta tuli esiin Belsassarin ylpeys, -
se, mitä hän todella ajatteli.
Hän siis käski tuoda astiat ja täytti ne viinillä.
Hän halusi juoda niistä kaikkien nähden.
Mitä sitten tapahtui? Jae 3.
"Silloin tuotiin ne kulta-astiat, jotka oli otettu [Nebukadnessar oli ottanut] -
temppelistä, Jumalan huoneesta, Jerusalemista, -
ja niistä joivat kuningas ja hänen ylimyksensä, -
hänen puolisonsa ja sivuvaimonsa."
Jae 4. "He joivat viiniä". Ja huomaa, mitä muuta he tekivät.
Sekin on viinin vaikutusta. Se paljastaa ihmisen oikeat aikeet.
Jae 4. "He joivat viiniä ja ylistivät..."
Muista ero. Kun Nebukadnessar koki Jumalan tuomion, -
hän sai mahdollisuuden korjata asiat.
Ja hän käytti mahdollisuuden hyväkseen, kuten viimeksi luimme.
Hän ylisti Jumalaa, antoi Jumalalle kunnian -
ja puhui julki totuuden Jumalasta: -
Jumala on totuuden ja vanhurskauden Jumala, ja Hän tuomitsee ylpeät.
Siihen jäimme viimeksi. Ikävä kyllä nykyinen kuningas Belsassar, -
20 vuotta myöhemmin, unohti sanoman tai ei piitannut siitä.
Usein kyse on siitä. Emme piittaa. Kapinoimme. Jae 4.
"He joivat viiniä ja ylistivät kultaisia ja hopeisia, vaskisia, -
rautaisia, puisia ja kivisiä jumalia."
Mitä yhteistä materiaaleilla on? Ne ovat arvokkaita, osa hyvinkin.
Mutta niistä rakennetaan ja valmistetaan asioita.
Ne ovat tekojen välikappaleita. Miksi se on tärkeää?
Meidät on kutsuttu tekemään hyviä tekoja, ma'asim tovim.
Tämä materiaali, kulta, hopea, vaski, rauta, -
puu ja kivi, oli valjastettu epäjumalanpalvontaan.
Epäjumalanpalvonta keskittyy aina itseen ja itsensä ylentämiseen.
Juuri niin tässä tehdään. Jae 5.
Huomaa Jumalan ajoitus.
"Sillä hetkellä ilmestyivät ihmiskäden sormet -
ja kirjoittivat [...] vastapäätä lampunjalkaa [arameaksi 'nebresha']".
Hepreaksi se on: 'menora', lampunjalka.
Viime opetustunneilla olen pari kertaa sanonut, -
että yksi tarkoitus, miksi käymme tätä läpi, on opettaa ihmisille -
oikea tapa tutkia Raamattua.
Meidän pitää kysyä itseltämme aina, millaista apua sananpaikka tarjoaa.
Miksi tämä sananpaikka on Raamatussa?
Mikä on sen tarkoitus ja merkitys?
Tässä on siitä hyvä esimerkki.
Mitä tarkoitan? Miksei sanota vain: "Seinälle kirjoitettiin"?
Miksi sanotaan: "Seinälle lampunjalan eteen kirjoitettiin"?
Syy on tämä.
Lampunjalan tarkoitus on ilmestystieto. Se luovuttaa valoa.
Niinpä sana tässä vaikuttaa sanovan: -
"Tässä katkelmassa on ilmestystietoa. Opi, mitä Jumala yrittää kertoa."
"[S]ormet [kirjoittivat] kalkitulle seinälle, vastapäätä lampunjalkaa".
Tapahtumapaikka ei kirjaimellisesti ollut kuninkaan palatsi vaan pyhättö, -
jossa kuningas palvoi epäjumalia ja korotti itseään.
Hän halusi palvoa itseä.
"[J]a kuningas näki käden, joka kirjoitti."
Tämä on tärkeä asia, jae 6.
"Silloin..." Sana osoittaa tulosta. Kuningas näki tämän.
"Silloin kuninkaan kasvot kalpenivat, -
ja hänen ajatuksensa peljästyttivät hänet; -
hänen lanteittensa nivelet herposivat, ja hänen polvensa tutisivat."
Mitä tämän kaiken on tarkoitus kertoa meille?
Tällä miehellä, Baabelin kuninkaalla, oli taikureita, -
tietäjiä, velhoja ja muita.
He tekivät näyttäviä esityksiä.
Ihmiset katselivat niitä ja luultavasti nauttivat niistä ja nauroivat.
He pitivät niitä humoristisina. Taikurit saavat ihmiset nauramaan.
He tekevät temppuja, ja ihmiset nauravat.
He tuovat ihmisille iloa, vääränlaista iloa.
Mutta mitä tässä on? Tässä on Jumalan toimintaa.
Se ei ollut jotain väärää, yliluonnollista ja pahaa, -
johon ihmiset olivat tottuneet. Se oli Jumalan toimintaa.
Mitä Jumala teki? Käsi, joka tuli Jumalalta, -
kirjoitti eli antoi ilmestystietoa.
Mielenkiintoista on tämä. Edelleen jae 6.
"Silloin kuninkaan kasvot kalpenivat, -
ja hänen ajatuksensa peljästyttivät hänet; -
hänen lanteittensa nivelet herposivat, ja hänen polvensa tutisivat.
Kuningas huusi kovalla äänellä [tilanne oli vakava] -
ja käski tuoda noidat, kaldealaiset ja tähtienselittäjät.
Kuningas lausui ja sanoi Baabelin tietäjille..."
Baabelissa oli edelleen tietäjiä.
Heidän on kerta toisensa jälkeen osoitettu olevan valehtelijoita, -
petkuttajia ja voimattomia.
Mutta he ovat siellä edelleen.
Lisäksi näemme, että kuningas kääntyy ensimmäisenä -
näiden Baabelin tietäjien puoleen.
Miksei Danielin ja juutalaisten puoleen?
Hehän ovat olleet siunaus kuninkaalle ja hallinnolle.
Ei. He seuraavat yhä vanhoja teitään. He ovat itsepintaisen kapinallisia.
He eivät halua toimia niin kuin pitäisi. Vielä kerran.
"Kuningas huusi kovalla äänellä ja käski tuoda noidat, -
kaldealaiset ja tähtienselittäjät.
Kuningas lausui ja sanoi Baabelin tietäjille: -
'Kuka ikinä voi lukea tämän kirjoituksen -
ja ilmoittaa minulle sen selityksen, -
hänet puetaan purppuraan [argevan], -
ja hänen kaulaansa pannaan kultakäädyt, -
ja hän on oleva yksi valtakunnan kolmesta valtamiehestä'."
Tämä osoittaa, miten paljon kuningas halusi tietää kirjoituksen merkityksen.
Hän tiesi, että se on jotain tärkeää ja tavallisuudesta poikkeavaa.
Mutta hän kutsui tietäjät.
Ja mitä meille kerrotaan? Jae 8.
"Silloin tulivat kaikki kuninkaan viisaat, -
mutta he eivät voineet lukea kirjoitusta -
eivätkä ilmoittaa kuninkaalle sen selitystä."
Tämä on ainakin kolmas kerta, kun näemme saman kaavan.
Voisi luulla, että kuningas kysyisi jo: "Miksi minulla on nämä tietäjät?"
"Miksi minulla on nämä noidat, velhot, -
kaldealaiset ja taikojentekijät palkkalistallani?"
"He eivät ikinä osaa tehdä mitään tilanteessani -
eivätkä antaa todellista ilmestystä, kuten Daniel kerta toisensa jälkeen."
Huomaa, mitä teksti sanoo: -
"he eivät voineet lukea kirjoitusta -
eivätkä ilmoittaa kuninkaalle sen selitystä." Jae 9.
"Kuningas Belsassar peljästyi silloin suuresti, -
ja hänen kasvonsa kalpenivat, -
ja hänen ylimyksensä [kuninkaan viranomaiset] tyrmistyivät."
Kirjaimellisesti sana tarkoittaa: 'olivat häpeissään, nolostuivat'.
He tunsivat oman riittämättömyytensä. Jae 10.
Jakeessa 10 näemme tärkeän muutoksen.
Jakeessa mainitaan nainen.
Hän ei ollut kuka tahansa nainen. Hän oli Belsassarin kuningatar.
Vaimot on kutsuttu olemaan apu.
Siksi Jumala antoi ja loi heidät ainutlaatuisesti miehestä.
Kun katson Raamattua, tiedätkö mitä mieleeni tulee?
Kertomus Pontius Pilatuksesta.
Vaimo sanoi Pilatukselle Jeshuasta: -
"Älä tee mitään tälle vanhurskaalle miehelle."
Se oli viisaasti sanottu.
Pilatuksen olisi ollut viisasta totella häntä, mutta hän ei totellut.
Tässä näemme, että nainen antoi viisaan neuvon -
ja oli todellinen apu kuninkaalle. Jae 10.
"[Kuningatar] tuli kuninkaan ja hänen ylimystensä puheen tähden -
pitohuoneeseen.
[Kuningatar] lausui ja sanoi: 'Eläköön kuningas iankaikkisesti!'"
Tämä ilmaus kertoo uskollisuudesta.
Kun joku lausuu sen vilpittömästi...
Aina sanoja ei ole vilpitön. Näemme sen seuraavassa luvussa.
Vilpittömästi sanottuna se kertoo: "En vastusta sinua."
"Haluan olla sinulle siunaukseksi, hyödyksi ja avuksi."
Hän sanoi: "Eläköön kuningas iankaikkisesti!
Älkööt sinun ajatuksesi peljättäkö sinua, älköötkä kasvosi kalvetko."
Toisin sanoen hän sanoi: "Se, mitä tunnet, -
ja se tosiasia, etteivät viisaat osaa selittää kirjoitusta, vaivaavat sinua, -
mutta niiden ei tarvitse.
Hän tiesi, että on olemassa joku.
Hän tiesi, että on olemassa henkilö, joka osaa selittää sen.
Huomaa jae 11.
Nainen sanoo: "Sinun valtakunnassasi on mies, -
jossa..." Tämä ilmaus esiintyy ehkä jo viidennen kerran.
"Sinun valtakunnassasi on mies, jossa on [pyhän Jumalan Henki].
Miksi tässä sanotaan "pyhän Jumalan Henki"?
Kaksi syytä. Kun puhumme Hengestä, puhumme järjestyksestä.
Pyhän Hengen tärkeimpiä tehtäviä -
on tuoda jumalallinen järjestys elämääsi ja tilanteeseen.
Näemme sen 1. Moos. kirjan luvusta 1.
Toiseksi se on pyhän Jumalan tarkoituksen Henki.
Järjestyksen ja Jumalan tarkoitusten välillä on yhteys.
Jos haluan elämääni järjestystä, -
minun tulee seurata Jumalan tarkoituksia.
Kaiken tarkoitus tässä on opettaa ihmisille Jumalan tarkoituksista, -
jotta osaamme vastata kuuliaisesti siihen, mitä Jumala meiltä tahtoo.
Vielä kerran. Nainen sanoo: -
"Sinun valtakunnassasi on mies, jossa on pyhien jumalien henki -
ja jolla sinun isäsi päivinä -
havaittiin olevan valistus ja ymmärrys -
ynnä viisaus, samankaltainen kuin jumalien; -
hänet asetti isäsi, kuningas Nebukadnessar, -
tietäjäin, noitien, -
kaldealaisten ja tähtienselittäjäin päämieheksi".
Niin oli tehty, mutta huomaa.
Kuten sanoin, vaikka Daniel oli päällikkö, -
kuningas Belsassar ei kutsunut häntä.
Hän on aina viimeinen.
Hänen puoleensa käännytään, kun kaikki muu epäonnistuu.
Miksi? Meillä ei ole vastausta, -
mutta seuraava luku saattaa antaa selityksen.
Kun kaikki nämä asiat ovat käynnissä, -
rabbiininen selitysteos Midrash Rabba kertoo, -
että Daniel oli unohdettu ja jätetty joukosta, -
sillä hän rukoili Jumalaansa.
Hän oli Jumalansa kanssa.
Näemme siitä viitteen, kun käsittelemme lukua 6.
Jatketaan. Luemme, että Belsassarin isä oli asettanut Danielin -
Baabelin viisaiden päälliköksi.
Jae 12.
"...sentähden, että erinomainen henki ja tieto -
ynnä myös taito selittää unia, -
arvata arvoituksia ja ratkaista ongelmia -
havaittiin juuri hänessä, Danielissa, -
jolle kuningas oli antanut nimen Beltsassar.
Kutsuttakoon nyt Daniel, niin hän ilmoittaa selityksen."
Tämä nainen oli itsevarma.
Hän tunsi historian.
Hän oli ollut läsnä. Hän oli varttunut, ehkäpä aluksi nuorena tyttönä.
Hänelle oli kerrottu niistä, ja hän oli saattanut todistaa, mitä Daniel teki.
Hän käski kuninkaan käyttää Danielia. Se oli viisas neuvo.
Niin kansojen ja maailman valtakuntien tulisi tehdä.
Hyödyntää juutalaiskansan kautta tuleva Jumalan ilmoitus.
Jae 13.
"Silloin Daniel tuotiin kuninkaan eteen. Kuningas lausui ja sanoi Danielille: -
'Oletko sinä Daniel, -
joka on niitä juutalaisia pakkosiirtolaisia [...]?'"
Tämä on tärkeää, -
koska tässä mainitaan Juudan pakkosiirtolaiset.
Jotkut tutkijat selittävät, -
miksi Danielia ei kutsuttu muiden mukana.
Syy on se, että hän oli pakkosiirtolaisia Juudasta.
Vaikka Danielilla oli suurenmoinen todistus -
uskollisuudesta ja menestyksestä, -
häntä ei haluttu käyttää.
Miksi? Mikä mainittiin ensimmäisenä?
Valtakunta oli hyvin laaja.
Siinä oli monia eri maakuntia.
Kun puhuttiin noidista, kaldealaisista, -
taikojentekijöistä ja velhoista, -
heidän lähtömaataan ei mainittu.
Mutta tässä korostetaan, että Daniel tuli Juudasta.
"...mitkä minun isäni, kuningas, on tuonut Juudasta?"
Se toistetaan kahdesti eli sitä korostetaan.
"Minä olen kuullut sinusta, että sinussa on [Jumalan] henki".
Valtaosassa englannin- ja muunkielisiä käännöksiä -
sana "Elohim" on monikossa.
Sana on monikkomuodossa, mutta sen merkitys on yksikössä.
Samoin sana 'chaim' on monikossa, mutta sanotaan: 'elämä', ei 'elämät'.
Tai 'rachamim', 'armo'. Emme sano: 'armot'.
On olemassa monta monikkomuotoista sanaa, -
joiden merkitys on yksikössä. Sama tässä.
Jae 14.
"Minä olen kuullut sinusta, että sinussa on [Jumalan] henki -
ja että sinussa on havaittu valistus, taito ja erinomainen viisaus." Jae 15.
"Ja nyt tuotiin minun eteeni viisaat ja noidat -
lukemaan tätä kirjoitusta -
ja ilmoittamaan minulle sen selitys, -
mutta he eivät voineet sen selitystä ilmoittaa."
He epäonnistuvat kerta toisensa jälkeen, ilman jälkiseuraamuksia.
Se kuvaa hyvin maailmaa.
Kun me ihmiset emme vaella Jumalan Sanan valossa, -
teemme samat virheet yhä uudelleen ja uudelleen.
Emme opi virheistämme emmekä näe muutosta.
Maailma ei muutu.
Yhä uudelleen nousee uusi tyranni.
Hänet kaadetaan, ja tilalle nousee uusi tyranni.
Otetaan esimerkiksi vaikka Lähi-itä.
Siellä ei ikinä kokeilla mitään uutta.
Miksei? Syy on sama kuin tässä.
Ei haluta tunnustaa, että ilmoitus tulee juutalaiskansan kautta, -
Jumalan Sana.
He eivät osanneet selittää. Jae 16.
"Mutta sinun minä olen kuullut voivan antaa selityksiä -
ja ratkaista ongelmia.
Nyt siis, jos voit lukea kirjoituksen ja ilmoittaa minulle sen selityksen, -
niin sinut puetaan purppuraan [kuninkaalliseen pukuun], -
ja kultakäädyt pannaan sinun kaulaasi, -
ja sinä olet oleva yksi valtakunnan kolmesta valtamiehestä."
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz